Дейности по БДП с учениците от втори клас

1 . Обсъждане с деца и родители на най-безопасния път от дома до училище и обратно.

2. Ежедневен петминутен инструктаж в края на учебните занятия.

3. Припомняне на правилата за пресичане на регулирани и нерегулирани кръстовища .
4. Осмисляне на разликата между лични и обществени превозни средства и на необходимостта от спазване на определени правила при пътуването с тях.

5. Практическо занятие по усвояване на знания за спирките на обществени превозни средства.Разграничаване опасните и безопасни места на тях.

6. Усвояване на знания за опасните и безопасни места в превозните средства, както и на правилата за качване и слизане.

7. Практическо занятие по създаване на навици за внимателно ослушване, оглеждане и правилно пресичане в реална пътна обстановка.

8. „Вече знам и мога“ - ролева игра за обобщение на знанията по БДП.

Мерки в часа на класа  във връзка с безопасността на движението по пътищата

III клас


  За съжаление, все по-масова тенденция по родните пътища, е  нарастващият брой на ПТП. Неслучайно и все по-често се говори за „война по пътищата“. Важно място в изграждането на отговорно отношение по темата и спазване на набора от правила за адекватно и безопасно движелие по пътищата има възпитателната роля на обучението на децата от най-ранна  възраст.

     За целта това, което съм предвидила в часовете на класа  във връзка с БДП, включва:

1.  Спазване и задълбочено разглеждане на заложените по разпределение теми;

2. Обсъждане на допълнителни казуси, свързвани с учасници в движението;

3. Изработване на постери и макети, представящи движението по пътищата;

4. Организиране на различни дидактични игри, свързани с пътната обстановка и движението по пътищата.

                  МЕРКИ ЗА ПОДОБРЯВАНЕ РАБОТАТА ПРИ ОБУЧЕНИЕ 

                     ПО БЕЗОПАСНОСТ НА  ДВИЖЕНИЕТО В IV КЛАС

„БЕЗОПАСНОСТТА НА ДВИЖЕНИЕТО ПО ПЪТИЩАТА Е ПРАВО И ОТГОВОРНОСТ НА ВСИЧКИ.“

I. ЗНАЧЕНИЕ НА ОБУЧЕНИЕТО ПО БЕЗОПАСНОСТ НА ДВИЖЕНИЕТО ЗА ОПАЗВАНЕ ЖИВОТА И ЗДРАВЕТО НА УЧЕНИЦИТЕ:

Обучението по Безопасност на движението по пътищата /БДП/ в клас   е свързано с  изграждане на основите на възпитанието, културата   и   техническата   грамотност,   необходими   за   безопасното   поведение   по пътищата на учениците.  То осигурява  начална компетентност за елементите на пътната среда: „човек – пътно превозно средство – път”.   Изграждането   на   безопасно   поведение   трябва   да   бъде   постигнато   чрез ситуации, в които обучаваните се учат да разбират,  прилагат,  оценяват и управляват практически умения, необходими им в съвременната пътна обстановка. Те трябва да се формират главно чрез подражаване, упражнения, тренировки и личен опит. Чрез  обучението  трябва да се постигне придобиване от учениците на знания и умения, формирани при възпитанието и обучението им, и същевременно да се осигурят условия за изграждане на представите им за връзките между техника – социална действителност – транспортна култура. Възпитателната дейност чрез изучаването на Безопасност на движението по пътищата   представлява   своеобразни   стъпала   за   преминаване   от   процеса   на възприемане,   формиране,   затвърдяване   и   надграждане   на   знания   и   умения   към развиване и усъвършенстване на защитните механизми на  учениците като участници в съвременното пътно движение. Дългосрочната   роля   на   възпитанието   и   обучението   по   Безопасност   на движението по пътищата е създаването на определен начин на мислене и изграждане на транспортна култура на отделната личност, които осигуряват не само личната безопасност, но и сигурността на останалите участници в движението. Обучението  по Безопасност на движението  по пътищата  е вид социално учене и трябва да бъде наситено с дейности с интелектуален и практически характер, а доминиращата форма да бъде практическото упражнение. Това ще осигури като резултат доминиране на уменията над теоретичното знание, защото опазването на живота   и   здравето   изисква   преди   всичко   действено–практическо   отношение, самоконтрол и отговорност към спазване на нормативни изисквания и стремеж за усъвършенстване на защитни реакции.Обучението по Безопасност на движението по пътищата е концентрично, като   целите,   учебното   съдържание,   формите   и   методите   му   са   в   зависимост   от психофизиологическите особености на учениците.

II. ЦЕЛИ НА ОБУЧЕНИЕТО ПО БЕЗОПАСНОСТ НА ДВИЖЕНИЕТО ПО ПЪТИЩАТА

  Да се формират и усъвършенстват  сензомоторни  умения за защита:

•  Да възприемат и разграничават цветове, форми, движение, скорост, покой;

•  Да възприемат и различават шумове от пътни превозни средства;

• Да   придобиват   и   развиват   двигателни   умения   (движения   на   тялото   и главата, определяне на посоките  „ляво–дясно”, „горе–долу”, спрямо точка в себе си и спрямо точка извън себе си), насочени към възприемане на оптимално количество информация.

Да се формират и усъвършенстват интелектуални умения:

•  Да се ориентират в реална пътна ситуация като пешеходци и пътници в обществения транспорт;

• Да могат да определят елементите на пътната среда в квартала, около дома и около училището;

•  Да откриват грешки в поведението на пешеходци и пътници в обществения транспорт в различни ситуация;

•  Да умеят да описват собственото си поведение като пешеходци и пътници;

• Да умеят да разбират и обясняват последствията от грешките в собственото си поведение като пешеходци, пътници и начинаещи велосипедисти;

• Да   формират   начални   умения   за   разбиране   развитието   на пътнотранспортната   ситуация,   на   поведението   на   участниците   в   нея   и   на собственото си поведение;

•  Да   изброяват   рисковите   фактори   на   различните   пътно–транспортни ситуации.

· Да се формират и усъвършенстват практически умения:

•   Да разчитат схеми и планове с маршрути;

•  Да   се   движат   самостоятелно   и   безопасно   по   маршрут   от   дома   до училището и обратно;

•  Да   преминават   безопасно   през   кръстовища,   пешеходни   пътеки   и необозначени места;

•  Да формират умения за обясняване на собственото си поведение;

•  Да формират умения за въздържане от импулсивни действия;

•  Да   осъзнават   значението   на   толерантността,   етичността   и дисциплинираността между участниците в движението по пътищата;

• Да формират умения за извършване на правилните действия в различни пътни ситуации.

III. МЕРКИ ЗА ПОДОБРЯВАНЕ ОБУЧЕНИЕТО ПО БЕЗОПАСНОСТ НА ДВИЖЕНИЕТО:

Работа в Часа на класа по предвидените теми по БДП: 

1. КРЪСТОВИЩЕ. РЕГУЛИРАНИ И НЕРЕГУЛИРАНИ КРЪСТОВИЩА – Създаване на навици за внимателно наблюдение върху движението на пътните превозни средства и избор на подходящи място и начин на пресичане.

2. ПЪТНИ ЗНАЦИ, ПЪТНА МАРКИРОВКА – Припомняне на вида и предназначението на пътните знаци и маркировка.

3. ВИЖДАМ ПЪТНИТЕ ПРЕВОЗНИ СРЕДСТВА – Затвърдяване на знанията, свързани с безопасността на движение по пътищата

4. ЧУВАМ ПЪТНИТЕ ПРЕВОЗНИ СРЕДСТВА –  Затвърдяване на знанията, свързани с безопасността на движението по пътищата.

5. ПЕШЕХОДЦИТЕ  – ВАЖНИ УЧАСТНИЦИ В ДВИЖЕНИЕТО – Актуализиране на знанията, свързани с правилата за безопасност на пешеходците и прилагането им

6. ПЪТНИ ПРЕВОЗНИ СРЕДСТВА, ИЗПОЛЗВАНИ В СЕЛСКОТО СТОПАНСТВО – Придобиване на знания за пътните превозни средства, използвани в селското стопанство.

Работата   в   рамките   на   формулираните   глобални   теми   в   Часа на класа трябва да доведе до полагане в единство на основите на всички компоненти на функционалната грамотност и съвременната култура на поведение. Необходимо е постигане   на   хармония   от   компоненти   на   техническа,   организационна,   правна,здравна, комуникативна и социална култура на подрастващите.

2. Учениците да се запознаят с  необходимите   елементи   за   възпитаването   на   съвременна транспортна култура.

От  тях  се очаква да се изградят:

• знанията и уменията, които осигуряват опазване на човешкото здраве;

• форми на безопасно поведение;

• компетентност, ценностна ориентация и мотивация за усъвършенстване на знания и умения за безопасно поведение.

3. За съдържание на обучението  да се използва конкретната пътна среда, в която живеят, играят и учат учениците.

4.Основните   методи   трябва   да   са   активни, като с предимство да се използват  беседа, упражнения,  демонстрация, наблюдения, моделиране и анализ на ситуации.

5. В тази възрастова група по равно да се застъпват индивидуалните средства за   обучение   (учебно помагало,   индивидуални   безопасни   маршрути   за   движение,планове и схеми на населеното място и учебно–помощна литература за учителя) и груповите (табла, слайдове, диапозитиви, учебни филми, учебни площадки, реални пътни ситуации).

6.  При   реализиране   на   целите   на   възпитанието   и   обучението   по   БДП    да се използват следните организационни форми за обучение: занятия в класната стая, в училищния   двор,   на   най–близкото   кръстовище   или   спирка   на   обществения транспорт, екскурзии.

7.  ПЕТМИНУТКА ПО БДП – Особено внимание в тази възрастова група да се обърне на “петминутката”,която  задължително   трябва  да  се провежда  в последния   час  и  да се  отразява  в дневника.

8. По своята същност възпитанието и обучението по БДП трябва да е активно–действено, а не пасивно–съзерцателно. Ученикът трябва да е поставен в условията на ситуативно– моделно обучение, когато активно решава различни пътни ситуации или ги   моделира   по   зададено   начало   или   край.

9.   Използването   на   учебното помагало „В страната на правилата“ на издателство „Домино“ и други дидактически материали е задължително условие за ефективността на учебно–възпитателния процес. Учебно–възпитателните   цели   трябва   да   бъдат   реализирани   напълно   и еднозначно   в рамките  на  конкретна  познавателна  структура,  тъй  като  отделните занятия (обективно поради малкия брой часове) са разделени едно от друго с голям интервал от време.

10. ДА СЕ ПРИЛАГАТ СПЕЦИФИЧНИ МЕТОДИ И ФОРМИ ЗА ОЦЕНЯВАНЕ НА УЧЕНИКА ПО БЕЗОПАСНОСТ НА ДВИЖЕНИЕТО ПО ПЪТИЩАТА В IV КЛАС .

Крайната цел на възпитанието и обучението по БДП на учениците в тази възрастова група е изграждане на умения за безопасно поведение при движението им по пътищата. Поради това точността и обективността на оценката на постиженията на учениците е много важна за тяхната мотивация в процеса на обучението им. Постиженията на  учениците в I – IV клас може да се оценяват чрез устна, тестова и други писмени форми на проверка.

В IV клас постепенно се прилагат останалите форми на проверка и оценка на знанията и уменията по БДП. Препоръчва се в тази възрастова група да се използват тестове. Те дават възможност на учителя за кратко време не само бързо и обективно да провери равнището на знанията на голям брой ученици и да ги оцени,но и да въвежда игрови и състезателни елементи в час. Учителят   може   да   използва   няколко   специфични   форми   и   методи   за оценяване поведението та учениците:

–   демонстрация   от   учениците   на   безопасно   поведение   в   различна   пътна среда;– ролеви игри, в които учениците са “учители” на други ученици;

– дидактически задачи, в които учениците имат възможност да анализират и коментират   поведението   (правилно   или   неправилно)   на   пешеходци,   пътници   в превозни средства и велосипедисти в различни реални пътни ситуации. Възпитанието   и   обучението   по   БДП   всеки   срок   завършва   с   писмена атестация, съдържаща  оценка ДА или НЕ за всяко знание и умение, посочено в стандартите на учебната програма за съответния срок. Атестацията е индивидуална и се прави за всеки ученик от класа в два екземпляра. 

БДП    7  клас

1. Работа с пътна карта и автомобилна навигация.

- практическа работа

2. Запознаване с устройството на мотопеда и правилата за безопасното му управление.

- презентация и дискусия

3. Пътни знаци за оказване на направления,посоки,обекти и други допълнителни табели.

- наблюдение, песен за пътните знаци, тест

4. Скорост. Пътнотранспортни произшествия.

среща с родител работещ в МВР, дискусия

5. Сензорни характеристики на зрението.

- наблюдение, презентация, тест за проверка

